b'\n_START_ARTICLE_\nVille Koistinen\n_START_SECTION_\nUra\n_START_PARAGRAPH_\nKaudet 2000\xe2\x80\x932006 Koistinen pelasi SM-liigaa Ilveksess\xc3\xa4. Kaudella 2005\xe2\x80\x932006 Koistinen voitti SM-liigan puolustajien pistep\xc3\xb6rssin tehoilla 8+26. Kauden 2006\xe2\x80\x932007 Koistinen vietti Nashville Predatorsin farmijoukkue Milwaukee Admiralsissa tehden 59 peliss\xc3\xa4 tehot 9+32. Samana kautena h\xc3\xa4net valittiin my\xc3\xb6s AHL:n All Star otteluun. Syksyll\xc3\xa4 2007 h\xc3\xa4n teki sopimuksen Nashville Predatorsin kanssa ja teki kaudella 2007\xe2\x80\x932008 pelaamassaan 48:ssa ottelussa pisteet 4+13=17. Hein\xc3\xa4kuussa 2009 h\xc3\xa4n teki Florida Panthersin kanssa kaksivuotisen sopimuksen. Florida Panthers purki sopimuksen kes\xc3\xa4ll\xc3\xa4 2010. Kaudeksi 2011\xe2\x80\x932012 Koistinen palasi Ilvekseen seitsenvuotisella sopimuksella. H\xc3\xa4n pelasi Ilveksess\xc3\xa4 kuitenkin vain joulukuuhun 2011 asti, jolloin h\xc3\xa4n siirtyi KHL-liigassa pelaavan Salavat Julajev Ufan riveihin._NEWLINE_Koistinen on kuulunut Suomen maajoukkueen kokoonpanoon vuoden 2007, vuoden 2008 ja vuoden 2009 MM-kilpailuissa. Moskovan MM-kilpailuissa vuonna 2007 Koistisen kisapassi leimattiin vasta v\xc3\xa4lier\xc3\xa4otteluun Petteri Nummelinin loukkaantumisen j\xc3\xa4lkeen. V\xc3\xa4lier\xc3\xa4ottelu Ven\xc3\xa4j\xc3\xa4\xc3\xa4 vastaan oli samalla Koistisen ensimm\xc3\xa4inen A-maaottelu. Koistinen palkittiin MM-kisojen finaalipeliss\xc3\xa4 Suomen parhaana pelaajana. _NEWLINE_Koistinen on voittanut my\xc3\xb6s rullakiekon Suomen mestaruuden vuonna 1999 Team 957:n paidassa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nKoistinen tuomittiin kes\xc3\xa4kuussa 2018 hein\xc3\xa4kuussa 2017 tapahtuneesta naisen pahoinpitelyst\xc3\xa4 30 p\xc3\xa4iv\xc3\xa4sakkoon, joka teki h\xc3\xa4nen tuloillaan 1200 euroa. Koistinen j\xc3\xa4tti avierohakemuksen marraskuussa 2017, mutta perui sen joulukuussa 2018. H\xc3\xa4n on ollut naimisissa vuodesta 2007 l\xc3\xa4htien.'